softcatala/Softcatala-Web-Texts-Dataset huggingface dataset:
Ha arribat l'estiu: aconsegueix la teva samarreta de Softcatalà
2007-06-16 00:00:00

Ja es pot adquirir la samarreta de Softcatalà que té un disseny exclusiu realitzat pel dissenyador afincat a Mallorca Fernandez Coca. S'han escollit una tela d'alta qualitat i un procés industrial d'estampat per tal de garantir-ne la durabilitat. El preu de venda és de 25 euros i inclou les despeses d'enviament. Podeu fer les vostres comandes des de botiga de Softcatalà a http://www.softcatala.org/botiga Tots els diners derivats d'aquests ingressos s'inverteixen en el desenvolupament de les activitats de Softcatalà que se centren en fomentar l'ús del català a les noves tecnologies. Softcatalà és una associació sense afany de lucre que treballa per la normalització de la llengua catalana en el sector informàtic relacionat amb Internet i les noves tecnologies, a partir de la traducció de programari lliure i de distribució gratuïta. Per a més informació sobre els programes que aquesta associació ha traduït al català, podeu consultar el seu lloc web a http://www.softcatala.org.
Es publica el primer Diccionari de Telecomunicacions en català
2007-06-17 00:00:00

La Universitat Politècnica de Catalunya (UPC) ha presentat el primer Diccionari de Telecomunicacions. El diccionari reuneix més de 4.000 termes en català amb les seves respectives definicions i les seves equivalències en castellà i anglès i respon a una iniciativa que va sorgir el 1999, ha explicat el professor del Departament de teoria, Senyal i Comunicacions de la UPC, Ignasi Corbella. El document també inclou una cronologia de les telecomunicacions des de l'any 4000 a.C. al 2006, una recopilació de biografies de personatges rellevants en el sector, un llistat de símbols i un glossari internacional d'institucions i de les principals empreses. El diccionari ha estat desenvolupat per 50 especialistes de la universitat coordinats pel Servei de Llengües i Terminologia, el Centre de Terminologia de la Generalitat i Enciclopèdia Catalana. L'obra s'emmarca dins de la col·lecció Ciència i Tecnologia va néixer l’any 1995, promoguda pel Servei de Llengües i Terminologia de la UPC i pel vicerectorat de Comunitat Universitària, mitjançant l’establiment d’un acord de col·laboració amb Enciclopèdia Catalana. S’hi han publicat el Diccionari de matemàtiques i estadística (2002), el Diccionari d’economia i gestió (2001), el Diccionari d’enginyeria civil (2005) i el Diccionari de telecomunicacions (2007).
Es publica la Suse Enterprise 10 SP1, que inclou el català per primera vegada
2007-06-26 00:00:00

La darrera revisió de la [Suse Enterprise Linux 10 SP1](http://www.novell.com/products/desktop/), publicada fa pocs dies, incorpora finalment el català. A partir d'aquesta versió es pot fer la instal·lació i configuració del sistema completament en aquesta llengua. Addicionalment, incorporà els paquets en català per a pràcticament tot el programari inclòs. El català també serà present a la versió 10.3 del projecte [openSUSE](http://www.opensuse.org/), actualment en versió alfa. Suse se suma d'aquesta manera a distribucions com Mandriva, Ubuntu, Debian, Fedora, entre tantes d'altres, que des de fa anys l'incorporen també de forma molt completa. Suse Enterprise 10 SP1 serà la base per a construir la propera versió 2.0 de [LinkAt](http://linkat.xtec.net/), la distribució GNU/Linux del Departament d'Educació de la Generalitat de Catalunya.
Catalunya acollirà les conferències internacionals d'OpenOffice.org i DrupalCon
2007-06-28 00:00:00

La primera conferència internacional sobre Drupal que se celebra a Catalunya tindrà lloc d'entre el 19 al 22 de setembre al CitiLab de Cornellà de Llobregat. [Drupal](http://drupal.org/) és un dels més populars gestors de continguts per a la web, està disponible en català i és programari lliure . La de Cornellà serà la trobada internacional més important que es fa aquest any, i està orientada a oferir un espai de debat, desenvolupament i aprenentatge pels membres de la comunitat Drupal, així com a professionals, usuaris i qualsevol entitat que tinguin interès en aquest conegut sistema de gestió de contingut. Entre aquestes sessions destaca la que es farà el dia 22 sota el nom de DrupalShow, on es realitzaran diferents demostracions i xerrades didàctiques amb la intenció de mostrar el potencial i les possibilitats de Drupal com a eina de gestió de continguts. La [Drupalcon](http://barcelona2007.drupalcon.org/) serà organitzada al Citilab de Cornellà de Llobregat, un centre experimental de nova creació orientat a activar, impulsar i estendre la capacitat creativa i innovadora en tecnologia d'emprenedors, empreses, ciutadans i ciutadanes de la societat de la informació i el coneixement. Aquesta trobada està organitzada per la comunitat de Drupal, amb el patrocini entre d'altres de la Fundació Privada pel Foment de la Societat del Coneixement de Cornellà de Llobregat, la Generalitat de Catalunya, PickTek, CivicActions, Development Seed, Achieve Internet, Lullabot i Makalumedia. El període d'inscripció per als participants en les conferències i per als assistents és obert, i pot consultar-se des de la pàgina http://barcelona2007.drupalcon.org La conferència coincidirà amb [l'OpenOffice.org Conference](http://marketing.openoffice.org/ooocon2007/), la trobada més important a nivell internacional sobre aquest paquet ofimàtic que s'organitzarà durant els dies 19, 20 i 21 de setembre a l'edifici històric de la Universitat de Barcelona. L'OpenOffice.org Conference aplega persones i empreses d'arreu del món que analitzen els avenços d'aquesta suite ofimàtica de codi lliure i l'ús d'estàndards oberts per a l'intercanvi d'informació. L'objectiu d'aquesta comunitat de programari lliure és crear un conjunt d'eines ofimàtiques en programari lliure que permetin crear documents dinàmics, analitzar dades, dissenyar presentacions i produir dibuixos. L'OpenOffice.org Conference 2007 ha estat organitzada per la Comunitat OpenOffice.org amb el suport de Softcatalà, la Universitat de Barcelona i Sun Microsystems. Amb el patrocini, entre altres, de la Generalitat de Catalunya, l'Ajuntament de Barcelona, IBM, Novell, RedFlag Linux, Google, T-Systems, Cometatech, HP, EuroOffice 2007 i GravityZoo OOo. El període d'inscripció als assistents a la conferència és obert. Podeu trobar més informació a la pàgina http://marketing.openoffice.org/ooocon2007/ La llengua vehicular de les dues conferències serà l'anglès, si bé durant la Drupalshow es comptarà amb traducció simultània al català.
Es fa públic el portal toponimiamallorca.net, amb 35.000 topònims
2007-09-06 00:00:00

Recentment ha estat llançat el portal http://www.toponimiamallorca.net el qual té per objecte la difusió dels noms de lloc de l'illa de Mallorca i contribuir a la seva correcta localització geogràfica. Té també una vocació de servei, ja que pretén donar resposta a l'investigador o al simple curiós a la pregunta: on es troba ....? En el portal es conté una presentació del projecte, una petita bibliografia sobre el tema i uns quants enllaços que l'autor considera interessants. Però la potència de la web es basa en la seva capacitat de localitzar topònims introduïts per l'usuari, sobre la cartografia digital servida per Google Maps, i amb un simple clic traslladar-nos a l'indret referenciat. A tal fi s'ha construït una base de dades que conté més de 35.000 referències, a partir de nombroses fonts cartogràfiques i bibliogràfiques. Sobre aquesta base de dades es poden fer consultes, d'un topònim complet o bé d'una part del mateix, podent-se destriar també segons el municipi al qual pertanyen. Aquesta base de dades està en contínua transformació degut a la correcció de la informació continguda i a l'ampliació en base a noves fonts. El portal vol constituir un reconeixement a totes aquelles persones que s'han dedicat i es dediquen a recollir els topònims a partir de les fonts orals evitant així la seva pèrdua.
Nou Recull de termes 4.1 de Softcatalà
2007-09-16 00:00:00

Es presenta la versió 4.1 del [Recull de termes](http://www.softcatala.org/projectes/eines/recull/recull.htm) de Softcatalà. En aquesta darrera actualització s'hi poden trobar alguns canvis quant a la traducció estàndard d'alguns mots, i s'hi han afegit també diversos neologismes que han anat apareixent a noves aplicacions traduïdes per Softcatalà. Actualment, els termes recollits són 1.849. Tothom qui vulgui fer algun comentari o suggeriment sobre aquest nou Recull ho pot fer mitjançant la llista de correu que s'ha creat amb a aquesta finalitat; per a donar-s'hi d'alta només cal accedir a la pàgina de llistes de Softcatalà (http://www.softcatala.org/llistes). El nou Recull de termes és accessible a tothom a l'adreça http://www.softcatala.org/projectes/eines/recull/recull.htm. Softcatalà és una associació sense afany de lucre que treballa per la normalització de la llengua catalana en el sector informàtic, relacionat amb Internet i les noves tecnologies, a partir de la traducció de programari lliure i de distribució gratuïta. Per a més informació sobre els programes que aquesta associació ha traduït al català, podeu consultar el seu lloc web a http://www.softcatala.org.
Disponible la versió preliminar del Cotig: el corrector gramatical lliure en català
2007-09-17 00:00:00

El novembre del 2005 la Generalitat de Catalunya [va licitar un servei](http://www10.gencat.net/dursi/pdf/se/plec_se_ctti_51_05_ca.pdf) per al desenvolupament i implantació d'un corrector gramatical i ortogràfic per a la llengua catalana amb un pressupost màxim de 270.000 euros. Al febrer del 2006 Josep Bargalló [ho anunciava públicament](http://www6.gencat.net/llengcat/premsa/06tradcorr.htm) en roda de premsa indicant que el projecte havia estat adjudicat a la Universitat Pompeu Fabra. Finalment, el projecte es desenvoluparia des de el GLiCom, el Grup de Lingüística Computacional de la UPF i s'hauria de finalitzar en 11 mesos. Finalment, des de fa pocs dies se'n troba disponible una versió preliminar. El corrector disposa d'una pàgina provisional [a la UPF](http://parles.upf.es/corrector/), on podem utilitzar-lo en línia, sense necessitat d'instal·lar-lo al nostre ordinador (limitació a 2.500 caràcters). També existeix una pàgina des d'on podem [descarregar-ne els fitxers](http://parles.upf.es/corrector/installar.html) per a instal·lar-lo al nostre ordinador (Windows 2000 i XP, Linux i Mac). Existeixen també complements per a poder-lo instal·lar als navegadors Firefox, Seamonkey, al correu electrònic Thunderbird i als paquets ofimàtics OpenOffice.org i Microsoft Office. El codi font del Cotig està disponible [del dipòsit Subversion](https://projectes.lafarga.cat/projects/corrector/scm) del projecte al lloc web LaFarga. Avís: Aquest programa és una versió preliminar, pot contenir errors i el seu rendiment pot ser no òptim encara. Abans d'instal·lar-lo llegiu-ne els requeriments de maquinari i programari. Més Informació Cotig: el corrector ortogràfic i gramatical lliure en català http://www.softcatala.org/~jmas/bloc/pivot/entry.php?id=305 Cotig, el corrector lliure ortogràfic i gramatical de català, sobre Windows XP i OpenOffice.org, Office 2003 i Firefox http://blocs.mesvilaweb.cat/node/view/id/63675
Comencen les conferències internacionals d'OpenOffice.org i DrupalCon
2007-09-18 00:00:00

La primera conferència internacional sobre Drupal que se celebra a Catalunya té lloc d'entre el 19 al 22 de setembre al CitiLab de Cornellà de Llobregat. [Drupal](http://drupal.org/) és un dels més populars gestors de continguts per a la web, està disponible en català i és programari lliure. La de Cornellà serà la trobada internacional més important que es fa aquest any, i està orientada a oferir un espai de debat, desenvolupament i aprenentatge pels membres de la comunitat Drupal, així com a professionals, usuaris i qualsevol entitat que tinguin interès en aquest conegut sistema de gestió de contingut. Entre aquestes sessions destaca la que es farà el dia 22 sota el nom de DrupalShow, on es realitzaran diferents demostracions i xerrades didàctiques amb la intenció de mostrar el potencial i les possibilitats de Drupal com a eina de gestió de continguts. La [Drupalcon](http://barcelona2007.drupalcon.org/) serà organitzada al Citilab de Cornellà de Llobregat, un centre experimental de nova creació orientat a activar, impulsar i estendre la capacitat creativa i innovadora en tecnologia d'emprenedors, empreses, ciutadans i ciutadanes de la societat de la informació i el coneixement. Aquesta trobada està organitzada per la comunitat de Drupal, amb el patrocini entre d'altres de la Fundació Privada pel Foment de la Societat del Coneixement de Cornellà de Llobregat, la Generalitat de Catalunya, PickTek, CivicActions, Development Seed, Achieve Internet, Lullabot i Makalumedia. El període d'inscripció per als participants en les conferències i per als assistents és obert, i pot consultar-se des de la pàgina http://barcelona2007.drupalcon.org La conferència coincidirà amb [l'OpenOffice.org Conference](http://marketing.openoffice.org/ooocon2007/), la trobada més important a nivell internacional sobre aquest paquet ofimàtic que s'organitzarà durant els dies 19, 20 i 21 de setembre a l'edifici històric de la Universitat de Barcelona. L'OpenOffice.org Conference aplega persones i empreses d'arreu del món que analitzen els avenços d'aquesta suite ofimàtica de codi lliure i l'ús d'estàndards oberts per a l'intercanvi d'informació. L'objectiu d'aquesta comunitat de programari lliure és crear un conjunt d'eines ofimàtiques en programari lliure que permetin crear documents dinàmics, analitzar dades, dissenyar presentacions i produir dibuixos. L'OpenOffice.org Conference 2007 ha estat organitzada per la Comunitat OpenOffice.org amb el suport de Softcatalà, la Universitat de Barcelona i Sun Microsystems. Amb el patrocini, entre altres, de la Generalitat de Catalunya, l'Ajuntament de Barcelona, IBM, Novell, RedFlag Linux, Google, T-Systems, Cometatech, HP, EuroOffice 2007 i GravityZoo OOo. El període d'inscripció als assistents a la conferència és obert. Podeu trobar més informació a la pàgina http://marketing.openoffice.org/ooocon2007/ La llengua vehicular de les dues conferències serà l'anglès, si bé durant la Drupalshow es comptarà amb traducció simultània al català.
Disponible l'escriptori GNOME 2.20 en català
2007-09-19 00:00:00

Recentment s'ha alliberat la versió 2.20 del [GNOME](http://www.gnome.org), un dels escriptoris més populars per a GNU/Linux, *BSD, Solaris i els sistemes UNIX en general. El GNOME incorpora tot un conjunt d'eines que cobreixen les necessitats d'un usuari informàtic normal: navegador web, navegador d'ajuda del sistema, gestor de fitxers, missatgeria instantània, gestor de paquets de programari, gestor 'arxius comprimits, reproductor de mitjans multimèdia, extractor d'àudio de CD, eines de desenvolupament, visualitzador de documents PDF i molt més. Gràcies a l'esforç de molts col·laboradors del [projecte de traducció al català](http://www.softcatala.org/wiki/GNOME) ens plau comunicar que la nova versió del GNOME també estarà plenament traduït al català, i que a més a més també s'ha iniciat la traducció de la documentació oficial, que esperem anar avançant, tant en qualitat com en quantitat en els pròxims llançaments. Per a veure totes les característiques noves del GNOME 2.20 podeu llegir les notes de llançament [al lloc web del GNOME](http://www.gnome.org/start/2.20/notes/ca/).
3era Setmana Tecnològica de Granollers de l'1 al 6 d'octubre
2007-09-24 00:00:00

La [tercera setmana Tecnològica de Granollers](http://www.ctug.cat/news_detail?idnewsitem=1000695) es presenta, de forma similar a la [passada edició](http://www.softcatala.org/noticies/28092006479.htm), com uns dies per viure de ben a prop les noves tecnologies i conèixer les millores que aquestes ens aporten a tots els ciutadans, empreses i institucions de Granollers i comarca. Enguany la setmana tecnològica té com a tema central la digitalització de l'àudio. El protagonista és el so i l'oportunitat que genera la tecnologia actual per emmagatzemar-lo en forma digital i perllongar-ne així la durabilitat. Entre altres activitats, es farà un [concert de videoart](http://www.ctug.cat/training_detail?idtraining=1000737) i un [concurs de digitalització de sons de la ciutat](http://www.ctug.cat/training_detail?idtraining=1000734). Una de les novetats d'aquesta edició és la instal·lació d'un punt de recollida de material informàtic obsolet al [CTUG (Centre Tecnològic i Universitari de Granollers)](http://www.ctug.cat/), de dilluns a divendres de 9 a 21 hores. La [fundació SISOSCAT](http://www.sisoscat.org/) reciclarà i enviarà tot el material recollit a països en vies de desenvolupament. La setmana tecnològica d'aquest any ha de consolidar l'aposta iniciada en l'anterior edició d'incorporar activitats adreçades a persones que treballen en el món de les arts i necessiten la tecnologia per a les seves creacions. Igualment es seguirà apostant per impulsar el programari lliure fent tallers com: ["OpenOffice, una alternativa a l'Office de Windows"](http://www.ctug.cat/training_detail?idtraining=1000718), ["Linux per als mes petits"](http://www.ctug.cat/training_detail?idtraining=1000710) i ["Inicia't en el programari lliure"](http://www.ctug.cat/training_detail?idtraining=1000705 ). L'adreça on està tota la informació de la Setmana és a: <http://www.ctug.cat/news_detail?idnewsitem=1000695>.
e-Week la setmana  tecnològica  de Vic edició 2007 del 5 a l'11 de novembre
2007-10-30 00:00:00

L'[e-Week](http://www.e-weekvic.cat/inici) és una setmana tecnològica que es desplega en els vessants: acadèmic, social, econòmic i cultural. Enguany se celebrarà la setmana del 5 a l'11 de novembre i com a les anteriors edicions combina conferències sobre temes de comunicació, empresa i tecnologia, amb un gran nombre tallers de tot tipus. 

En aquesta edició destaquen els ponents de prestigi:

  * Kevin Kelly, creador i primer director de la revista Wired,  

  * Sr. Antonio González Barros, president i soci fundador del Grup Intercom.
  * Sara Monaci, professora de la Universitat de Torí.
  * Dídac Lee, Jove Empresari de l'Any 2006 segons l'Associació Independent de Joves Empresaris de Catalunya.
  * Lizzie Jackson, professora a la University of Westminster i experta en el disseny i gestió de comunitats virtuals a la BBC (Regne Unit).

Dins el marc de l'e-Week també es porta a terme les [Nits digitals](http://www.e-weekvic.cat/nitsdigitals), un espai d'art i espectacles multimèdia.   
Al [web d'e-Week](http://www.e-weekvic.cat) podeu consultar el [programa de les conferències](http://www.e-weekvic.cat/programa) i el [programa dels tallers. ](http://www.e-weekvic.cat/alfabetitzacio)
Neix Elteumòbil.cat per a informar de serveis de telefonia mòbil en català
2007-09-24 00:00:00

Neix [Elteumòbil.cat](http://www.elteumobil.cat), una nova web per tal de donar a conèixer les principals novetats de mòbils en català i mitjançant quins operadors es poden adquirir. La web ofereix també la possibilitat de descarregar-se tres jocs per a mòbil relacionats amb el món casteller i un apartat de recursos en català. La web compta amb el suport de la Secretaria de Política Lingüística i la Secretaria de Telecomunicacions i Societat de la Informació. Aquesta campanya és fruit de l'acord entre el Departament de Governació i Administracions Públiques, els fabricants de telèfons mòbils Nokia, Motorola, Sony Ericsson i Alcatel i els operadors Movistar, Vodafone, Orange i Yoigo. En el conveni, els fabricants de telèfons mòbils es comprometen a la implantació progressiva del català com a opció idiomàtica en els menús i aplicacions de nous terminals que es comercialitzin a Catalunya. D'altra banda, les operadores prenen el compromís d'incloure com a requisit d'homologació dels terminals en les seves comandes que els fabricants incloguin el català en els menús i aplicacions, així com fer campanyes específiques per als seus abonats per facilitar la substitució de mòbils que no estiguin en català per altres que incloguin aquesta llengua. L'objectiu de la iniciativa és la plena presència del català en el sector de la telefonia mòbil abans del 31 de desembre de 2008. Més informació   
[Llista de mòbils en català a la Wikipedia](http://ca.wikipedia.org/wiki/Llista_de_tel%C3%A8fons_m%C3%B2bils_en_catal%C3%A0) [Pàgina a Softcatalà sobre telefonia en català](http://www.softcatala.org/wiki/M%C3%B2bils)
Nova versió dels diccionaris imprimibles de Dacco
2007-10-08 00:00:00

El projecte Dacco (Diccionari Anglès-Català de Codi Obert) ha alliberat una nova versió dels seus diccionaris imprimibles. La nova versió conté 15.924 entrades, 22.909 traduccions, 2.672 exemples i 707 notes d'ús al diccionari anglès-català i 13.243 entrades, 16.726 traduccions, 1.423 exemples i 155 notes d'ús al diccionari català-anglès. Pots llegir més sobre els diccionaris (disponibles sota una llicència Creative Commons) i baixar-los a [www.catalandictionary.org/cat](http://www.catalandictionary.org/cat). Els diccionaris es poden baixar i imprimir gratuïtament (tu només has de pagar el paper i la tinta). L'equip Dacco és un equip de catalanoparlants i angloparlants – lingüistes i informàtics - d'una àmplia gamma d'edats (entre els 20 i els 70). Treballem junts des de 2002 per crear un recurs lingüístic gratuït i, més important encara, obert, que sigui de gran utilitat tant per als catalanoparlants com per als angloparlants. Sempre ens agrada donar la benvinguda a nous membres de l'equip o rebre suggeriments d'entrades noves a través del formulari que es troba al nostre web. Visita'ns a [www.catalandictionary.org/cat ](http://www.catalandictionary.org/cat) i participa.
Softcatalà presenta la traducció al català del Sunbird 0.7 i del Lighning 0.7
2007-10-30 00:00:00

Softcatalà, en col·laboració amb [ Mozilla](http://www.mozilla.com/ "http://www.mozilla.com") i [Mozilla Europa](http://www.mozilla-europe.org/ "http://www.mozilla-europe.org"), presenta la traducció al català de la versió 0.7 del [ Sunbird](http://www.softcatala.org/wiki/Sunbird).   
El Sunbird és un gestor de calendaris i agenda electrònica lliure i multi-plataforma, que funciona com a aplicació independent basada amb el [Calendari del Mozilla](http://www.softcatala.org/wiki/Mozilla:Extensions:Calendar).   


El Sunbird és una agenda electrònica completa però molt fàcil de fer servir que es pot utilitzar tant a la vida laboral com personal.   
El Sunbird disposa de totes les eines habituals per organitzar-se el temps: un gestor de calendaris, una llista de tasques i un sistema d'alarmes que avisen quan s'acosta un moment determinat, com pot ser un aniversari o una cita. El Sunbird com a gestor de calendaris permet compartir calendaris mitjançant un senzill sistema d'importació/exportació de calendaris ICS o CalDAV. 

Softcatalà també ha traduït el [Lightning](http://www.softcatala.org/wiki/Lightning) 0.7. El Lightning és una adaptació del Sunbird  que s'integra amb el popular gestor de correu Thunderbird com a extensió, només cal anar al menú d'extensions del Thunderbird i demanar-li que afegeixi el Lightning. Amb el Lightning es poden fer les mateixes funcions que amb el Sundbird, però a més a més es poden enviar i rebre invitacions per correu lectrònic.

Cal destacar que aquesta nova versió ja està preparada per integrar-se amb el [Google Calendar](http://calendar.google.com/), això permet sumar la potència del calendari col·laboratiu de Google amb la simplicitat del Sunbird. La manera més senzilla d'obtenir aquesta funcionalitat és instal·lant una extensió [per al Lightning](https://addons.mozilla.org/thunderbird/addon/4631) o bé [per al Sunbird](https://addons.mozilla.org/sunbird/addon/4631). 

A banda d'això les novetats més notables a destacar són: 

  * Un nou disseny del formulari per crear cites.   

  * Una nova vista multisetmanal. 
  * Creació de tasques i cites en diferents zones horàries.

Podeu baixar-vos el Sunbird 0.7 en català del [ rebost de programes de Softcatalà](http://www.softcatala.cat/prog180.htm)

[Podeu trobar més informació del Sunbird i del Lightning al wiki de Softcatalà ](http://www.softcatala.org/wiki/Mozilla:Extensions:Calendar "Thunderbird")  
Softcatalà és una associació sense afany de lucre que treballa  per la normalització de la llengua catalana en el sector informàtic relacionat amb Internet i les noves tecnologies, a partir de la traducció de programari lliure i de distribució gratuïta. Per a més informació sobre els programes que aquesta associació ha traduït al català, podeu consultar el seu lloc web a [http://www.softcatala.org](http://www.softcatala.org/ "http://www.softcatala.org").
Softcatalà presenta la traducció al català del GIMP 2.4.0
2007-10-31 00:00:00

Softcatalà presenta la traducció al català de la versió 2.4.0 del [GIMP](http://www.softcatala.cat/projectes/gimp), el popular programa de codi lliure i multi-plataforma de retoc fotogràfic i composició artística professional. El GIMP és ideal per a fotògrafs, dissenyadors de web i en general per a qualsevol persona que vulgui editar o composar imatges digitals, ja que el GIMP permet treballar en tècniques avançades de disseny gràfic: canals, capes, màscares, eines de selecció intel·ligents i eines per fer correccions de nivells i corbes de color. Com a novetats del nou GIMP 2.4.0 destaquen: 

  * Reorganització dels menús: el nou GIMP està pensat per a millorar la sensació de l'usuari. Els menús són més coherents i cada opció de menú està ben explicada, així serà més senzill de trobar quin filtre es vol utilitzar.
  * Noves eines de selecció: amb el nou GIMP ara serà més fàcil de seleccionar els objectes del primer pla, per a retallar-los o aplicar-los un filtre de color. 
  * Noves eines d'edició: amb la nova eina clona amb perspectiva es poden eliminar objectes de les fotografies, encara que el fons no sigui pla ni homogeni.
  * Nova eina cicatritza: amb l'eina cicatritza es poden arreglar les taques de la fotografia.
  * Filtre especial per eliminar els ulls vermells.
  * Nous tipus de format:permet obrir fitxers PS, PDF, imatges vectorials SVG, pinzells ABR i icones del Vista.
  * Els filtres ara es poden programar tant amb Python, com amb Scheme, com una altra variant més lleugera del LISP.

En el cas concret de la plataforma Windows el procés d'instal·lació també ha sofert una sèrie de canvis respecte de les versions anteriors. Anteriorment el GIMP podia estar en català o en qualsevol altre idioma mentre que el sistema operatiu estava configurat en castellà, en francès o en anglès. A partir del GIMP 2.4.0 s'ha integrat el sistema d'idioma amb el sistema operatiu, això vol dir que per tenir el GIMP en català cal anar al Tauler de control - Opcions regionals i d'idioma i seleccionar l'idioma català. Per altra banda també cal destacar que l'organització GIMP.org ha fet coincidir la sortida del GIMP amb una renovació de l'estètica del [seu lloc web](http://www.gimp.org/).  


Podeu baixar-vos el GIMP 2.4.0 en català del [ rebost de programes de Softcatalà](http://www.softcatala.cat/prog180.htm). [Podeu trobar més informació i tutorials del GIMP al wiki de Softcatalà](http://www.softcatala.cat/projectes/gimp). Softcatalà és una associació sense afany de lucre que treballa per la normalització de la llengua catalana en el sector informàtic relacionat amb Internet i les noves tecnologies, a partir de la traducció de programari lliure i de distribució gratuïta. Per a més informació sobre els programes que aquesta associació ha traduït al català, podeu consultar el seu lloc web a [http://www.softcatala.org](http://www.softcatala.org/).
Guifi.net, Premi Nacional de Telecomunicacions
2007-10-31 00:00:00

Ahir es va [anunciar](http://www20.gencat.cat/portal/site/CulturaDepartament/menuitem.cc396c23f1b1adc20985bdb1b0c0e1a0/?vgnextoid=a73e20d66949b010VgnVCM1000000b0c1e0aRCRD&vgnextchannel=a73e20d66949b010VgnVCM1000000b0c1e0aRCRD&vgnextfmt=detall&contentid=bbd1a19ddf0f5110VgnVCM1000008d0c1e0aRCRD) la concessió del Premi Nacional de Telecomunicacions, que anualment atorga la Generalitat de Catalunya, al col·lectiu [guifi.net](http://www.guifi.net/) en reconeixement a la seva tasca de treball "perquè és una xarxa de telecomunicacions oberta, de banda ampla i neutral, que, tot respectant els criteris marcats per la normativa vigent, assoleix prestacions d'alt nivell i a baix cost, i garanteix l'accés universal a la societat de la informació i la incorporació de serveis de valor afegit allà on és implantada". Des de Softcatalà ens sumem al reconeixement rebut per Guifi.net, totalment merescut. Iniciatives pioneres com aquesta, nascudes de la societat civil, són importants per a apropar les noves tecnologies a l conjunt de la ciutadania. D'altra banda, Guifi.net sempre s'ha destacat per la utilització i promoció de tecnologies estàndard com a forma de garantir un accés obert i igualitari per a tothom.
Catosfera 2008, la primera trobada de blocs a Catalunya
2007-11-29 00:00:00

[Catosfera 2008](http://www.catosfera.net) és la primera trobada de blocaires, experts i emprenedors de la nova xarxa 2.0. És el primer cop que s'organitza un esdeveniment d'aquesta mida a casa nostra al voltant del fenomen bloc. Catosfera vol ser un punt de reflexió i aprenentatge de tres jornades de duració al voltant de la blocosfera catalana, però amb la mirada posada de manera objectiva sobre el que es fa en altres indrets. Els objectius de la trobada són: · Donar a conèixer el fenomen bloc a Catalunya. · Fomentar el seu us a nivell d’empresa, institucional i particular. · Socialitzar i desvirtualizar la majoria de blocaires · Reflexionar sobre models socials i de negoci, de gestió publica i política al voltant de la web 2.0 i dels blocs. · Aprendre a fer vídeoblocs · Conèixer les ofertes públiques i privades que aporta la web 2.0 · Descobrir el periodisme ciutadà · Conèixer els editors dels blocs més destacats de Catalunya · Intercanviar i aprendre de les experiències d’altres blocaires d’arreu de l'Estat i d'Europa · Establir un codi ètic que comporti un nivell d'excel·lència i marca a la catosfera Les jornades seran obertes i gratuïtes al públic en general, tot i que qui estigui interessat haurà de registrar-se en aquest bloc obert al efecte i vinculat des de la majoria de blocs i webs catalanes.
Orange presenta el primer terminal mòbil amb Windows Mobile en català
2007-11-29 00:00:00

L'operador de telefonia [Orange](http://www.orange.es/) va presentar ahir el primer terminal mòbil amb el sistema operatiu Windows Mobile 6.0 en català. El terminal que es presenta és l'[l'HTC S710](http://www.europe.htc.com/products/htcs710.html%20), que és un telefon mòbil dels anomenats intel·ligents, que ofereix la possibilitat de gestionar el correu electrònic, navegar per Internet o veure documents PDF. Aquest terminal a més inclou càmera de vídeo i fotografia i compatibilitat amb Bluetooth i Wifi. L'adaptació al català ve de l'acord signat amb la Generalitat per la promoció del català en l'àmbit de la telefonia mòbil. Cal recordar que Orange és l'operador que va guanyar l'últim concurs públic per proveir els serveis de telefonia mòbil a tota la Generalitat de Catalunya. Més informació · [Llista de mòbils en català a la Wikipedia](http://ca.wikipedia.org/wiki/Llista_de_tel%C3%A8fons_m%C3%B2bils_en_catal%C3%A0) · [Pàgina a Softcatalà sobre telefonia en català](http://www.softcatala.org/wiki/M%C3%B2bils) · [El teumòbil.cat](http://www.elteumobil.cat/)
Softcatalà presenta la traducció al català del GIMP 2.4.4
2008-02-13 00:00:00

Softcatalà presenta la traducció al català de la versió 2.4.4 del [GIMP](http://www.softcatala.cat/projectes/gimp), el popular programa de codi lliure i multi-plataforma de retoc fotogràfic i composició artística professional. El GIMP és ideal per a fotògrafs, dissenyadors de web i en general per a qualsevol persona que vulgui editar o composar imatges digitals, ja que el GIMP permet treballar en tècniques avançades de disseny gràfic: canals, capes, màscares, eines de selecció intel·ligents i eines per fer correccions de nivells i corbes de color. La versió GIMP 2.4.4 és una actualització del GIMP 2.4.0 i corregeix [diverses petites errades](http://developer.gimp.org/NEWS-2.4). Des de la versió GIMP 2.4.0 la selecció de l'idioma en plataformes Windows s'integra amb la del sistema operatiu, això vol dir que per tenir el GIMP en català cal anar al Tauler de control - Opcions regionals i de llengua, i seleccionar el català a les pestanyes Opcions regionals i Avançats. Podeu baixar-vos el GIMP 2.4.4 en català del [ rebost de programes de Softcatalà](http://www.softcatala.cat/prog180.htm). [Podeu trobar més informació i tutorials del GIMP al wiki de Softcatalà](http://www.softcatala.cat/projectes/gimp). Softcatalà és una associació sense afany de lucre que treballa per la normalització de la llengua catalana en el sector informàtic relacionat amb Internet i les noves tecnologies, a partir de la traducció de programari lliure i de distribució gratuïta. Per a més informació sobre els programes que aquesta associació ha traduït al català, podeu consultar el seu lloc web a [http://www.softcatala.org](http://www.softcatala.org/).
Curs gratuït de GNU/Linux en català a Barcelona
2008-02-21 00:00:00

Comencen la nova tongada de cursos d'informàtica amb programari lliure i en català que fem des de la Cooperativa sense ànim de lucre Altercoms (<http://moviments.net/cursos>) Introducció a la informàtica amb sistemes operatius lliures. Nivell Bàsic. Destinat a persones que volen aprendre a treballar amb soltura amb sistemes operatius lliures, com GNU/Linux. Si voleu fer-vos una idea del "programa" (serà massa senzill?, massa avançat?, etc.), podeu consultar l'espai de treball d'un curs similar de l'any passat aquí: <http://moviments.net/cursos/ws84> Detalls d'aquest curs de 2008 1ª Edició: 3, 5, 7, 10, 12, 14, 26, 28 de març i 2 i 4 d'abril. Horari: De 17h a 20h. Lloc: Infoespai. Plaça del Sol 19-20 baixos. 08012 Barcelona. Tel. 93 3907235 Pre-inscripcions Us podeu pre-inscriure aquí: <http://moviments.net/cursos/preinscripcions> Observacions El curs serà gratuït per a l'alumnat, gràcies a una subvenció que esperem rebre (FTIC08: STSI + MEC-Plan Avanza) de nou aquest curs 2008 (i si no, doncs com a mínim alguns cursos com aquest els farem de franc igualment :-) Les persones aturades, discapacitades, sense sostre, immigrades, del poble Gitano, menors de 25 anys i majors de 65 i persones amb formació acadèmica elemental tindran prioritat sobre les altres, tot i que s'apuntin més tard. Pocs dies abans de l'inici del curs, el professor (en aquest cas, jo mateix) escriurà als pre-inscrits per confirmar que es fa el curs (ha d'haver un mínim de 8 alumnes per tirar endavant l'edició del curs), i l'ordre en què han quedat en la priorització. Assabenta't per correu-e dels nous cursos que farem Si t'apuntes al nostre butlletí de noticies de cursos, rebràs automàticament aquesta mena de missatges quan s'ofereixin cursos nous. Posa el teu correu-e aquí: <http://moviments.net/cursos/butlleti> \--- Fins aviat, Xavi de l'equip de professorat dels cursos de 2008. Projecte "Cursos d'Altercoms" [](http://moviments.net/cursos) cursos (a) moviments.net
Es presenta la traducció al català de l'OpenOffice.org 2.3.1
2008-02-21 00:00:00

L'OpenOffice.org 2.3.1 és el paquet ofimàtic lliure i gratuït més complet que existeix actualment. Té tot el que es pot esperar d'un paquet ofimàtic i, a més a més, en català. Hi podreu crear documents dinàmics, analitzar dades, dissenyar presentacions atractives i realitzar dibuixos espectaculars. L'OpenOffice.org 2.3.1 ha estat desenvolupat per la comunitat OpenOffice i es troba disponible per a sistemes Windows, GNU/Linux i Unix. És el primer paquet ofimàtic que implementa l'estàndard OpenDocument Format, aprovat pel comitè internacional d'estàndards ISO/IEC. El format OpenDocument pot utilitzar-se amb qualsevol aplicació ofimàtica, sense por d'haver de dependre d'un proveïdor específic ni dels termes de llicència, amb la seguretat que els documents es podran llegir, editar i imprimir en un futur. El paquet ofimàtic incorpora un mòdul de base de dades (Base), per a complementar el processador de textos (Writer), el gestor de fulls de càlcul (Calc), el mòdul de presentacions (Impress) i l'eina de dibuix (Draw). Els usuaris, doncs, disposen de tots els recursos necessaris per a ser productius en un món modern. L'OpenOffice.org és lliure, això vol dir que ofereix la llibertat d'utilitzar, d'estudiar, de millorar i de compartir el programari. En la versió 2.3, el Writer inclou la possibilitat d'exportar a MediaWiki i millores en el tractament de document en múltiples llengües. S'han incorporat també millores en la seguretat, usabilitat i navegabilitat amb teclat. La versió 2.3.1. protegeix als usuaris de vulnerabilitats de seguretat que han estat descobertes, i mitjançant les quals el PC podia ser atacat per certs tipus de documents. Es recomana a tots els usuaris que s'actualitzin a l'OpenOffice.org 2.3.1. Descàrrega Versió per a Windows http://www.softcatala.org/prog126.htm Versió per a GNU/Linux (inclòs de sèrie a la majoria de distribucions) Teniu més informació a la [web del projecte de catalanització](http://www.softcatala.org/wiki/OpenOffice.org). Softcatalà és una associació sense afany de lucre que treballa per la normalització de la llengua catalana en el sector informàtic relacionat amb Internet i les noves tecnologies, a partir de la traducció de programari lliure i de distribució gratuïta. Per a més informació sobre els programes que aquesta associació ha traduït al català, podeu consultar el seu lloc web a http://www.softcatala.org.
Es presenta la traducció al català del Pidgin 2.4.0
2008-03-07 00:00:00

El [Pidgin](http://www.pidgin.im/), abans conegut com Gaim, és un client de missatgeria instantània multiplataforma. Funciona tant en Windows com en GNU/Linux, com en Mac OS X. El Pidgin és compatible amb les xarxes AIM, ICQ, MSN Messenger, Yahoo!, i moltes més. També es pot utilitzar com a client de xat IRC. I us permet també estar connectat simultàniament a diferents xarxes de missatgeria instantània des d'un únic programa. El Pidgin ofereix opcions de transferència de fitxers, de presència d'usuaris, de llistes d'amics, i d'enregistrament de converses, entre d'altres. Respecte l'antic Gaim 1.5, que es va publicar l'any 2005, el nou Pidgin 2.4.0 ofereix un gran nombre de millores sobretot en estabilitat i interfície. També s'han afegit noves xarxes com la MySpaceIM o Bonjour. El Pidgin incorpora ara més connectors que abans. Els connectors del Pidgin serveixen per modificar el comportament i afegir noves funcionalitats. Per exemple la Missatgeria de música permet que diferents usuaris puguin treballar en una mateixa peça musical, editant la mateixa peça en temps real. Podeu descarregar-vos el Pidgin del [rebost de Softcatalà](http://www.softcatala.cat/prog181.htm) o bé des del [web oficial del Pidgin](http://www.pidgin.im/download/). Trobareu més informació del Pidgin al web del [projecte de catalanització de Softcatalà](http://www.softcatala.cat/wiki/Pidgin). Softcatalà és una associació sense afany de lucre que treballa per la normalització de la llengua catalana en el sector informàtic relacionat amb Internet i les noves tecnologies, a partir de la traducció de programari lliure i de distribució gratuïta. Per a més informació sobre els programes que aquesta associació ha traduït al català, podeu consultar el seu lloc web a http://www.softcatala.org.
Disponible l'escriptori GNOME 2.22 en català
2008-03-14 00:00:00

Recentment s'ha alliberat la versió 2.22 del [GNOME](http://www.gnome.org), un dels escriptoris més populars per a GNU/Linux, *BSD, Solaris i els sistemes UNIX en general. El GNOME incorpora tot un conjunt d'eines que cobreixen les necessitats de la majoria dels usuaris: un navegador web, un navegador d'ajuda del sistema, un gestor de fitxers, missatgeria instantània, un gestor de paquets de programari, un gestor d'arxius comprimits, un reproductor de mitjans multimèdia, un extractor d'àudio de CD, eines de desenvolupament, un visualitzador de documents PDF i molt més. Gràcies a l'esforç de molts col·laboradors del [projecte de traducció al català](http://www.softcatala.org/wiki/GNOME) ens plau comunicar que la nova versió del GNOME també està plenament traduïda al català, i que a més a més la traducció de la documentació avança a un bon ritme. Per a veure totes les característiques noves del GNOME 2.22 podeu llegir les notes de llançament [al lloc web del GNOME](http://library.gnome.org/misc/release-notes/2.22/). També podeu veure les estadístiques de traducció del GNOME al català [al lloc web d'internacionalització del GNOME](http://l10n.gnome.org/languages/ca). Si voleu ajudar a traduir el GNOME al català [subscriviu-vos a la llista de traducció](http://llistes.softcatala.org/mailman/listinfo/gnome) del projecte.
Softcatalà presenta la traducció al català del processador de textos Abiword versió 2.6
2008-04-01 00:00:00

L'[Abiword](http://www.abisource.com/) és un programa lliure que està desenvolupat per una àmplia comunitat en què Softcatalà ha participat activament. L'AbiWord és un processador de textos amb un aspecte semblant al Microsoft Word, però lliure i molt més lleuger. L'AbiWord ofereix una pila de funcions per a processament de textos; inclou totes les opcions habituals de formatatge de caràcters, alineament de paràgrafs, regles, tabulacions, etc. S'hi poden utilitzar tipus de lletra TrueType, desfers il·limitats i imatges del disc dur. A més del format propi de l'AbiWord, el programa pot obrir els formats del Microsoft Word, de text enriquit i de text senzill. La versió 2.6 inclou centenars de millores que s'han fet en els últims dos anys de desenvolupament, incloent-hi millores en el rendiment, millor compatibilitat amb Windows Vista o compatibilitat amb formats de text. L'Abiword es pot descarregar gratuïtament des del web de Softcatalà, on es poden consultar les instruccions d'instal·lació i les preguntes més freqüents sobre el funcionament d'aquest programa. Softcatalà és una associació sense afany de lucre que treballa per a la normalització de la llengua catalana en el sector informàtic relacionat amb Internet i les Noves Tecnologies, a partir de la traducció de programari lliure i de distribució gratuïta. Per a més informació sobre els programes que aquesta associació ha traduït al català, podeu consultar el seu lloc web a http://www.softcatala.org.
GNU/Linux Install Party a l'espai Jove de l'Eixample (Barcelona) dissabte 5 d'abril
2008-04-03 00:00:00

El proper dissabte 5 d'abril farem una "GNU/Linux Install Party" a l'Espai Jove de l'Eixample (de 10h a 18h). C/ Ali-bei 120, 93 2320613. És a dir, un dia d'instal·lació de GNU/Linux compartida: gent que no sap ve a que li ajudin a fer-ho, i gent que en sap una mica més, ve a fer un cop de mà, o proves coses noves amb algú que l'assessori, etc. Vols que t'ajudin a instal·lar-te GNU/Linux, i pre-configurar-t'ho tot en català? Pots fer un cop de mà a altres persones que es volen introduir al món del GNU/Linux en la seva llengua?  Tindrem musiqueta (porteu CD's si teniu preferència per tal o qual música! :-), i al migdia, els que ens quedem a dinar per allà, podem demanar unes pizzes o similar (coneixem un lloc a prop on les fan ben bones ;-) Per confirmar assistència o dubtes, escriviu a cursos(a)moviments.net Xavi, d'Altercoms sccl, cooperativa sense ànim de lucre P.D: I aquelles persones que vulguin aprendre més sobre el món del programari lliure, la revolució cultural subjacent i eines concretes informàtiques útils, consulteu els cursos i tallers gratuïts de la cooperativa Altercoms a través de <http://moviments.net/cursos> i apunteu-vos al butlletí de novetats per ser informats per correu-e quan fem nous cursos: <http://moviments.net/cursos/butlleti>
Es presenta la traducció al català del Sunbird 0.8 i del Lightning 0.8
2008-04-10 00:00:00

Softcatalà, en col·laboració amb [Mozilla](http://www.mozilla.com) i Mozilla [Europa](http://www.mozilla-europe.org), presenta la traducció al català de la versió 0.8 del [Sunbird](http://www.softcatala.org/wiki/Sunbird). El Sunbird és un gestor de calendaris i agenda electrònica lliure i multi-plataforma, que funciona com a aplicació independent basada amb el Calendari del [Mozilla](http://www.softcatala.org/wiki/Mozilla:Extensions:Calendar). El Sunbird és una agenda electrònica completa però molt fàcil de fer servir que es pot utilitzar tant a la vida laboral com personal. El Sunbird disposa de totes les eines habituals per organitzar-se el temps: un gestor de calendaris, una llista de tasques i un sistema d'alarmes que avisen quan s'acosta un moment determinat, com pot ser un aniversari o una cita. El Sunbird com a gestor de calendaris permet compartir calendaris mitjançant un senzill sistema d'importació/exportació de calendaris ICS o CalDAV. Softcatalà també ha traduït el [Lightning 0.8](http://www.softcatala.org/wiki/Lightning). El Lightning és una adaptació del Sunbird que s'integra amb el popular gestor de correu Thunderbird com a extensió. D'aquesta manera es poden enviar correus d'invitació per a les cites i viceversa. Per altra banda cal recordar que per a instal·lar el Lightning 0.8 cal un Thunderbird 2. Els usuaris del Thunderbird 1.5.x cal que s'actualitzin la versió. Tant el Sunbird com el Lightning poden comunicar-se amb el [Google Calendar](http://calendar.google.com), això permet sumar la potència del calendari col·laboratiu de Google amb la simplicitat del Sunbird. Aquesta funcionalitat addicional s'aconsegueix instal·lant una [extensió al Sunbird](https://addons.mozilla.org/sunbird/addon/4631) o [al Thunderbird](https://addons.mozilla.org/thunderbird/addon/4631) segons el cas. Els canvis més improtants d'aquesta nova versió són: * Millores en l'estètica i l'usabilitat. * S'han incorporat 14 nous calendaris de dies festius de diverses zones del món. * Millores en la gestió de les alarmes. * S'ha afegit un nou mode Tasques en el Lightning. * Nova gestió de les zones horàries i fitxers ICS. * Visualització de calendaris remots fora de línia (en fase experimental). Podeu baixar-vos el Sunbird 0.8 en català del [rebost de programes de Softcatalà](http://www.softcatala.cat/prog180.htm). Podeu trobar més informació del Sunbird i del Lightning al [wiki de Softcatalà](http://www.softcatala.org/wiki/Mozilla:Extensions:Calendar). Softcatalà és una associació sense afany de lucre que treballa per la normalització de la llengua catalana en el sector informàtic relacionat amb Internet i les noves tecnologies, a partir de la traducció de programari lliure i de distribució gratuïta. Per a més informació sobre els programes que aquesta associació ha traduït al català, podeu consultar el seu lloc web a <http://www.softcatala.org>.